CELEX: 62015FN0007
Language: lt
Date: 2015-01-21 00:00:00
Title: Byla F-7/15: 2015 m. sausio 21 d. pareikštas ieškinys byloje ZZ ir kt./Komisija

16.3.2015   
            
            
               LT
            
            
               Europos Sąjungos oficialusis leidinys
            
            
               C 89/47
            
         2015 m. sausio 21 d. pareikštas ieškinys byloje ZZ ir kt./Komisija
   
   (Byla F-7/15)
   (2015/C 089/57)
   Proceso kalba: prancūzų
   
      Šalys
   
   
      Ieškovai: ZZ ir kt., atstovaujami advokatų L. Levi ir A. Blot
   
      Atsakovė: Europos Komisija
   
      Ginčo dalykas bei aprašymas
   
   Sprendimų, kuriais nustatomos ieškovų teisės į kasmetinės kelionės išlaidų kompensavimą pagal Pareigūnų tarnybos nuostatų, iš dalies pakeistų 2013 m. spalio 22 d. Parlamento ir Tarybos reglamentu Nr. 1023/2013, kuriuo iš dalies keičiami Europos Sąjungos pareigūnų tarnybos nuostatai ir kitų Europos Sąjungos tarnautojų įdarbinimo sąlygos, VII priedo 8 straipsnį ir sprendimų, kurie bus priimami kasmet nuo 2015 m. panaikinimas ir prašymas nurodyti Komisijai kompensuoti realiai patirtas kasmetinės kelionės į kilmės vietą išlaidas, paskaičiuotas pagal nurodytą nuostatą, taikytą, kol įsigaliojo Pareigūnų tarnybos nuostatų pakeitimai.
   
      Ieškovų reikalavimai
   
   
               —
            
            
               Panaikinti sprendimą, nustatantį ieškovų teises, susijusias su kasmetinių kelionių išlaidomis, pagal ES pareigūnų tarnybos nuostatų, įsigaliojusį nuo 2014 m. sausio 1 d., VII priedo 8 straipsnį, nes apie šį sprendimą, pirmą kartą nurodytą 2014 m. birželio mėnesio darbo užmokesčio atsiskaitymo lapelyje, buvo pranešta 2014 m. birželio 12 d.
            
         
               —
            
            
               Panaikinti visus kitus sprendimus, kurie bus priimami kasmet nuo 2015 m. taikant tą pačią nuostatą.
            
         
               —
            
            
               Kiek reikia, panaikinti 2014 m. spalio 15 d. sprendimą atmesti jų skundą.
            
         
               —
            
            
               Priteisti iš atsakovės ieškovų kasmetinės kelionės į jų kilmės šalį išlaidų kompensaciją, kuri padengtų jų realiai patirtas išlaidas, pagal minėtą nuostatą, taikytą, kol įsigaliojo naujieji 2014 m. Pareigūnų tarnybos nuostatai, su delspinigiais nuo 2014 m. birželio 12 d., kurių normą nustato Europos Centrinis Bankas už pagrindines finansines operacijas ir kuri taikoma nagrinėjamu laikotarpiu, padidintus trimis punktais, iki privalomos sumokėti sumos sumokėjimo dienos.
            
         
               —
            
            
               Priteisti iš atsakovės bylinėjimosi išlaidas.